ઉંચાઈએ છ ફૂટની કદકાઠિ ધરાવતો, તેમજ મજબુત શરીર બાંધા નો માલિક… ચાંદ શેખ ! એ અમારા પડોશમાં રેહતો હતો. એ થોડાક આડા અવડા કામ કરતો, અને પોતાનું ગુજરાન ચલાવતો ! પણ એ એક નેકદિલ ઇન્સાન હતો… અને અંશુમન ના ઘર સાથે એને સારા સંબંધ હતાં ! અંશુમનની મા ને એ ‘અમીજાન’ કહી બોલાવતો હતો ! ચાંદ, અંશુમન નો નાનપણનો મિત્ર પણ હતો, અને પછી એ મારો પણ મિત્ર બન્યો ! મારા લગ્ન બાદના પહેલાં રક્ષાબંધન પર આવીને એ મને કહે, “કાંચી, મારી કોઈ બહેન નથી. શું તું મારી બહેન બનીશ..?” બસ એ ક્ષણ, એ ક્ષણથી જ એ મારો મિત્ર ની સાથે ભાઈ બન્યો !